L'Ajuntament presenta la Romeria del Rocio a Paterna
23/05/2016

# L'Ajuntament presenta la Romeria del Rocio a Paterna

[![Presentació cartel FECA](/images/noticias/2016/05/presentacion-cartel.jpg)](/images/noticias/2016/05/presentacion-cartel.jpg)

23.05.2016

L'Alcaldessa en funcions, Núria Campos i la Presidenta de la FECA, Purificación Torres han destacat la importància d'este esdeveniment que se celebrarà els dies 2, 3, 4 i 5 de juny en el Parc Empresarial Tàctica de Paterna

L'Ajuntament de Paterna ha presentat hui el programa de la Romeria del Rocio que organitzarà la Federació d'Entitats Culturals Andaluses de la Comunitat Valenciana en el municipi els pròxims dies 2,3, 4 i 5 de juny.

L'alcaldessa en funcions, Núria Campos, acompanyada per la regidora de Tradicions, Cultura i Foc, Paqui Periche ha destacat la col•laboració i implicació del consistori en la promoció i difusió d'este esdeveniment que tanta importància té per a la FECA i que porta celebrant-se en el municipi durant quasi dos dècades.

Per la seua banda, la Presidenta de la FECA, Purificación Torres ha agraït al consistori el suport prestat i ha subratllat la fortalesa i la participació del col•lectiu d'andalusos de Paterna.

Els actes començaran el dijous, 2 de juny amb l'arribada de la imatge de la Mare de Déu de la Rosada a l'Església de Sant Pere, on pernoctarà. El divendres, 3 de juny se celebrarà un sopar d'agermanament, organitzada per la secció juvenil de la FECA CV i una Vetlada Rociera amenitzada pel grup musical Revolege.

El dissabte, 4 de juny tindrà lloc a les 14 hores una degustació popular de molles en la carpa de la FECA CV així com la benedicció de l'eixida de Romers o el rés del Sant Rosari. Finalment, el diumenge 5 de juny tindrà lloc una ofrena floral, una missa rociera i la despedida de la Santíssima Mare de Déu.